**Riccardo Sartori** (s. 10. syyskuuta 1994 Lugano, Sveitsi) on sveitsiläinen uransa lopettanut jääkiekkopuolustaja. RoKin entisen päävalmentaja Petri Karjalaisen mukaan hän on erittäin hyvä luistelija, joka pystyy tekemään peliä vastustajan paineen alla.

Ura
---

### Seuraura

Sartori on HC Ambrì-Piottan kasvatti. Hän debytoi miesten peleissä 17-vuotiaana kaudella 2011–2012, jolloin Sartori pelasi seuran A-nuorista loppukauden lainalla Sveitsin kolmanneksi korkeimmalla sarjatasolle 1. Ligan HC Chiassossa. Kaudeksi 2012–2013 hän siirtyi HC Luganon A-nuoriin. Sartori oli tehoilla 6+13=19 joukkueen tehokkain puolustaja Luca Gianinazzin kanssa ja he jakoivat Elite Junior A:n puolustajien pistepörssin seitsemännen sijan SC Bernin Samuel Kreisin kanssa. Kaudella 2013–2014 Sartori nousi Luganon kapteeniksi. Hän oli joukkueen tehokkain puolustaja Paul Barbezatin kanssa tehoilla 1+10=11. Sartori debytoi samalla kaudella myös National League A:ssa, jossa hän pelasi neljä runkosarjaottelua ilman tehopisteitä. Sartori teki NLA-debyyttinsä 25. lokakuuta 2013 vieraissa Genève-Servette HC:tä vastaan. Joulukuussa 2013 hän teki Luganon kanssa kevääseen 2017 asti ulottuneen NLA-sopimuksen.

Varsinaisella NLA:n tulokaskaudellaan 2014–2015 Sartori teki 37 runkosarja-, yhdessä playoff- ja kahdessa Sveitsin Cupin ottelussa yhden syöttöpisteen. Kaudella 2015–2016 hän eteni Luganon kanssa aina liigan finaaleihin saakka, mutta Sveitsin-mestaruuden vei kuitenkin SC Bern otteluvoitoin 4–1. Sartori edusti Luganoa kauden aikana myös Spengler Cupissa, kuten myös seuraavalla kaudella 2016–2017, jolloin hän avasi maalitilinsä NLA:ssa. Sartorin ensimmäinen ja kauden ainoaksi jäänyt NLA-osuma syntyi 30. syyskuuta 2016 vieraissa Lausanne HC:tä vastaan. Hän pelasi kauden aikana myös neljä ottelua lainalla National League B:n Ticino Rocketsissa. Huhtikuussa 2017 Sartori teki kolmivuotisen jatkosopimuksen Luganon kanssa.

Heinäkuun 2017 lopulla Lugano lainasi Sartorin kauden 2016–2017 kattavalla sopimuksella Mestis-joukkue Rovaniemen Kiekkoon.

### Maajoukkueura

Sartori pelasi alle 18-vuotiaiden MM-kilpailuissa vuonna 2012. Hän pelasi myös alle 19-vuotiaiden World Junior A Challengessa vuonna 2013. Yhteensä Sartori on pelannut 17 nuorten ja 24 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | HC Ambrì-Piotta | Elite Jr. A | 7 | 0 | 0 | 0 | 4 | – | – | – | – | – |
| 2011–2012 | HC Ambrì-Piotta | Elite Jr. A | 36 | 2 | 5 | 7 | 55 | – | – | – | – | – | U18 | 6 | 0 | 0 | 0 | 27 |
|  | HC Chiasso | Sveitsi I | 7 | 0 | 1 | 1 | 6 | 3 | 1 | 0 | 1 | 4 |
| 2012–2013 | HC Lugano | Elite Jr. A | 38 | 6 | 13 | 19 | 58 | 4 | 1 | 2 | 3 | 0 |
| 2013–2014 | HC Lugano | Elite Jr. A | 33 | 4 | 7 | 11 | 71 | 10 | 1 | 4 | 5 | 27 |
|  | HC Lugano | NLA | 4 | 0 | 0 | 0 | 0 | – | – | – | – | – |
| 2014–2015 | HC Lugano | NLA | 37 | 0 | 1 | 1 | 10 | 1 | 0 | 0 | 0 | 0 |
| 2015–2016 | HC Lugano | NLA | 43 | 0 | 1 | 1 | 2 | 10 | 0 | 0 | 0 | 0 |
| 2016–2017 | HC Lugano | NLA | 47 | 1 | 3 | 4 | 14 | 9 | 0 | 1 | 1 | 0 |
|  | Ticino Rockets | NLB | 4 | 0 | 0 | 0 | 2 | – | – | – | – | – |
| 2017–2018 | HC Lugano | NLA | 22 | 0 | 2 | 2 | 2 | 3 | 0 | 0 | 0 | 0 |
|  | Ticino Rockets | NLB | 1 | 0 | 0 | 0 | 0 | – | – | – | – | – |
|  | RoKi | Mestis | 18 | 0 | 3 | 3 | 22 | – | – | – | – | – |
| 2018–2019 | Ticino Rockets | NLB | 3 | 0 | 0 | 0 | 4 | – | – | – | – | – |
|  | EHC Visp | NLB | 3 | 0 | 1 | 1 | 0 | 4 | 0 | 0 | 0 | 0 |
| 2019–2020 | EHC Olten | NLB | 44 | 8 | 11 | 19 | 73 | 5 | 0 | 2 | 2 | 0 |
| 2020–2021 | EHC Biel | NLA | 34 | 0 | 0 | 0 | 16 | 1 | 0 | 0 | 0 | 0 |
| 6 kautta | yhteensä | NLA | 187 | 1 | 7 | 8 | 44 | 24 | 0 | 1 | 1 | 0 |
| 4 kautta | yhteensä | NLB | 55 | 8 | 12 | 20 | 79 | 9 | 0 | 2 | 2 | 0 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Riccardo Sartori**.
* Riccardo Sartori The Internet Hockey Databasessa (englanniksi)
* Riccardo Sartori *Elite Prospects*. Everysport Media Group AB.  (englanniksi)

### Viitteet

1. 1 2 3  RoKille sveitsiläisväriä puolustukseen – Hellsten täydentämään hyökkäystä *Jatkoaika.com*.  27.7.2017. Jatkoaika r.y. Viitattu 27.7.2017.
2. ↑  Game detail: 25 Oct 2013, Genève-Servette HC – HC Lugano *Eurohockey.com*.  25.10.2013. European Ice Hockey Online AB & eSports.cz s.r.o. Viitattu 27.7.2017. (englanniksi)
3. 1 2 3  Riccardo Sartori *Elite Prospects*. Everysport Media Group AB.  (englanniksi)
4. ↑  "Se il gol non è mio, ci riproverò" *rsi.ch*.  30.9.2016. RSI. Viitattu 27.7.2017. (italiaksi)
5. ↑  Triennale con possibile prestito per Sartori *hclugano.ch*.  27.4.2017. Hockey Club Lugano SA. Viitattu 27.7.2017. (italiaksi)[vanhentunut linkki]